ເປີດຮຽນເອກະສານກົດລະບຽບການຈາລະຈອນທາງບົກ ຢູ່ທີ່ໂຮງຮຽນວິທະຍາໄລຄຳສີສຸກບໍລິຫານທຸລະກິດ
ເພື່ອເປັນການສືບຕໍ່ການຈັດຕັ້ງປະຕິບັດໂຄງການຕ້ານ ແລະ ສະກັດກັ້ນປະກົດການຫຍໍ້ທໍ້ໃນຖັນແຖວຊາວ ໜຸ່ມ - ໄວໜຸ່ມ ໂດຍການຮ່ວມມືຈາກຫຼາຍພາກສ່ວນຄື: ຫ້ອງການຊາວໜຸ່ມແຂວງ , ພະແນກໂຍທາທິການ ແລະ ຂົນສົ່ງແຂວງ , ພະແນກສຶກສາທິການ - ກິລາແຂວງ ແລະ ກອງບັນຊາການ ປ.ກ.ສ ແຂວງ.
ໃນວັນທີ 5 ເມສາ 2013 ຢູ່ທີ່ຫ້ອງປະຊຸມໂຮງຮຽນວິທະຍາໄລຄຳສີສຸກບໍລິຫານທຸລະກິດໄດ້ເປີດຮຽນເອກະ ສານກົດລະບຽບການຈາລະຈອນທາງບົກຂຶ້ນເປັນກຽດເຂົ້າຮ່ວມໃນພິທີມີທ່ານ ນາງ ເພັດສະໝອນ ບຸດດາ ຮອງຫົວ ໜ້າຫ້ອງການຊາວໜຸ່ມແຂວງ , ທ່ານ ລຳພົງ ຫຼວງໄຊມຸງຄຸນ ຫົວໜ້າກອງຄຸ້ມຄອງພາຫະນະ ແລະ ການຂັບຂີ່ພະ ແນກໂຍທາທິການ ແລະ ຂົນສົ່ງແຂວງ , ມີບັນດາທ່ານຄະນະກຳມະການສອບເສັງໃບຂັບຂີ່ລົດຈັກ , ສະມາຊິກຊາວ ໜຸ່ມນັກຮຽນ - ນັກສຶກສາເຂົ້າຮ່ວມທັງໝົດ 30 ກວ່າຄົນ.
ເຊິ່ງເອກະສານທີ່ນຳມາເປີດຮຽນປະກອບມີຄື : ເອກະສານ ກົດລະບຽບການຈໍລະຈອນທາງບົກ ,ເອກະສານ ດຳລັດ 188 / ນຍ ລົງວັນທີ 3 ກໍລະກົດ 2007 ວ່າດ້ວຍການປັບໃໝຜູ້ກະທຳຜິດຕໍ່ກົດລະບຽບການຈໍລະຈອນ , ເອກະສານ ຄຸນສົມບັດຂອງນັກຂັບຂີ່ລົດຈັກ , ເອກະສານ ເຄື່ອງໝາຍທາງ ແລະ ປ້າຍສັນຍານຈໍລະຈອນ , ເອກະສານ ສາລະບານເດີນລົດ ຫຼື ສິດທິການນຳໃຊ້ຍານພາຫະນະ .
ສຳລັບຈຸດປະສົງໃນການເປີດຮຽນເອກະສານດັ່ງກ່າວແມ່ນເພື່ອຈະໄດ້ເປີດການສອບເສັງເອົາໃບຂັບຂີ່ລົດຈັກປອດໄພໃຫ້ແກ່ສະມາຊິກຊາວໜຸ່ມ - ໄວໜຸ່ມ ຢູ່ທີ່ໂຮງຮຽນວິທະຍາໄລຄຳສີສຸກບໍລິຫານທຸລະກິດເປັນແຫ່ງທຳອິດ.
ນັກຂ່າວຊາວໜຸ່ມແຂວງຄຳມ່ວນ
ຕຸ້ຍນຸ້ຍ